Калеро, Мигель

Миге́ль А́нхель Калеро́ (; 1971 14 апрель, Гинебра, департамент Валье-дель-Каука — 2012 4 декабрь, Мехико) — Колумбин футболист, кевнахо. Вевза «Депортиво Кали», «Атлетико Насьональ», «Пачука» клубашкахь ловзарех а, ткъа иштта Колумбин гулйина командехь ловзарех а. 2001 шеран Америкин кедан толамхо, 1998 шеран дуьненан чемпионатан декъахо, Америкин кад къовсарехь дуккха а дакъа лаьцна.

Вовзара шен эпатажан кепаца: хьалха даиман а ловзура бейсболка туьллий, ткъа карьерин тӀаьхьарчу шерашкахь — бандана туьллура. Букъ тӀера ловзархой лоьмар кечйина хуьлура тӀемашца, уьш леладора шен кунья Кондор йолун дела. Клубан карьерехь Калерос 4 буьрка тоьхна дуьхьала ловзачеран кевнаш чу.

 Биографи 

 Клубан карьера 
Калеро шен профессионалан карьера йолийна 1987 шарахь Барранкильян эвхье клубехь «Спортинг». 1992 шарахь иза дехьавелира Колумбин уггаре чӀогӀачарах йолчу клубе «Депортиво Кали». Билгалдаккха деза, «Депортиво» йукъахь даьккхинчу 5 шарахь, Калерос ши гол тохар (тӀаьхьа «Пачукехь» ловзуш, кхин цхьаъ а туьйхира). Амма шен кевнашкара коьрта болх бора дика, тӀаккха иза къовса волийра кхечу коьртатачу мехкан командаша. 1998 шарахь иза дехьаволу «Атлетико Насьональ» клубе, цхьана хенахь йукъахь Игита левзина йолу. Хьалхарчу шарахь йоккху дуьненайукъара хӀонс — Мерконорте кад. 1999 шарахь цунах шозлагӀа Колумбин чемпион хуьлу, 1996 шарахь «Депортивоца» хилира.

2000 шарахь Калерос контракт до мексикин «Пачукица», цунна йукъахь иза тӀаьхьа хилла уггаре легенда хилла футболистех цхьаъ йерриг исторехь а. Хьалха дикка гӀийла хилла командо (Мексикехь уггаре ширачех йелахь а), 1999 шарахь доккху шен хьалхара чемпионан дарж. Калеро варца «Пачука» хилла уггаре даржера командех цхьаъ, 2000-гӀа шерашкара уггаре аьтту болу команда Мексикин а, йерриг Къилбаседа Америкин а. Чоьхьара 4 титул йоцуш, «Пачукас» баьккхира 4 КОНКАКАФан Чемпионийн кад, Къилбаседаамерикин Суперлига, дакъа лецира дуьненан клубийн чемпионатехь. 2006 шарахь «Пачукох» хилира, къилбаамерикин дуьненайукъара турнир — Къилбаамерикин кад – йаьккхина  хьалхара мексикин/къилбаседаамерикин команд.

Шен тӀаьххьарчех цхьаьна интервьюхь Мигель Калерос кхайкхийра, 2010 шеран июнехь футболистан карьера сацор йу ша аьлла. Амма тӀаьххьара карьерера матч цуо ловзийра «Пачукин» йукъахь 2011 шеран 23 октябрехь.

 Колумбин гулйина командин йукъара карьера 
1991 шарахь Калеро туьйхира Колумбин гулйина командин Америкин кеде дӀахьедарна йукъа, амма турнирехь ца левзира, хӀунда аьлча Игита Ренеца къийсавала оцу хенахь таро йацара. Ма-дарра аьлча, 1980-1990-гӀа шерашкара Колумбин кевнахойн ишкол дуьненахь уггаре диканиг йара, цуо дуьненан тӀеӀанийра говза дуьненан тӀегӀанера голкиперш. 1992 шарахь Калерос дакъа лецира Олимпийн футболан турнирехь.

1995 шарахь Америкин кедехь Калеро иштта Игитин ӀиндагӀехь висира. 1997 шарахь цуьнан дебют хилира коьрта континентан турнирехь, левзира тобанан муьрера кхааннах ши матч, амма кхузахь дерриг хилира Мондрагон Фаридца къиза конкуренции йолуш, Фарид левзира тобанан хьалхарчу матчехь а, 1/4 финалехь а.

2001 шарахь коьрта кевнахочун меттиг дӀалецира «Бока Хуниорсан» суперседано Кордоба Оскара. Оскар левзира ноль йолуш тобанан турниран хьалхарчу шина матчехь, ткъа кхоалгӀа матчехь Чилин дуьхьала левзира Калеро. Чилихой хьалха бовла таро йолуш бара хьалхейаккхаран хӀусамдайл, амма Калерос йуьхьӀаьржа ца хӀоттийра къоман команда, кевнаш декъа дитира, ткъа Аристисабала а, Арриагас а нийса тохаро Колумбин таро йира 100 процентан жамӀ долуш чекхйаккха хьалхарчу тӀегӀанан турнир. Плей-оффехь кевнашкахь йуха а Оскар Кордоба вара. Иштта, Калерос, 2001 шеран Америкин кедехь цхьа матч левзина, шен дакъа диллира жамӀан толам йукъа.

Шен тӀаьххьарчу дуьненайукъара турнире Калеро вахара Колумбин гулйина командин капитан волуш. Цуо лардира кевнаш шина аьттонза йолчу матчашкахь Парагвайн (иэшам 0:5) а, Аргентинин (иэшам 2:4) а дуьхьала, цул тӀаьхьа кевнашкара меттиг дӀалецира Сапата Робинсона. Толам баьккхинчех (1:0) хаъал гӀийла йолчу АЦШ гулйинчу командегара, Колумби хьалха ца йалайелира вукха шина командел, шайн тобанехь кхоалгӀа меттиг йаьккхина, турнирера арайелира. Калерос кхайкхийра гулйинчу коммандера шен карьера чекхйаларх, амма кхин кхайкхира цуьнга къоман команде масеххаза — тӀаьххьара 2009 шеран февралехь.

 Валар 
2012 шеран 25 ноябрехь Калеро валийра Пачуке госпитале аьтту дӀундузпхен тромбоз диагнозца. Цул тӀаьхьа иза дехьаваьккхира Мехико. Лоьраш гӀиртира Калеро меттавало кӀирнаха сов, амма оршот дийнахь, 3 декабрехь, шолгӀа тромбоз хилира, кхин а 12 сахьт даьлча, 4 декабрехь лоьраша кхоьртан хье баларан диагноз хӀоттийра.

2012 шеран Къилбаамерикин кедан хьалхара «Тигре» а, «Сан-Паулу» а йукъара финалан матч йолайелира Калеро Мигелан иэсан лерина тийна минот тӀера.  Калерон ловзаро гӀо дира «Пачукен» и хӀонс йаккха 2006 шарахь.

Къастар хиллачу кевнахочуьнча хилира «Пачукин» Идальго стадион тӀехь. Мигель Калерон стадионан уллехь йоьгӀна иэс. Лоьмар 1 гуттаренна а чӀагӀйина Калерон. Цунна цӀарах йина клубан кевнахойн ишкол.

 Кхиамаш 
 Мексикин чемпион (4): 2001 (Ӏа), 2003 (Апертура), 2006 (Клаусура), 2007 (К)
 Колумбин чемпион (2): 1995/96, 1999
 Къилбаамерикин кедан толамхо (1): 2006
Мерконортен кедан  толамхо (1): 1998
 КОНКАКАФан Чемпионийн лиган/кедан толамхо (4): 2002, 2007, 2008, 2010
 Къилбаседаамерикин суперлигин толамхо (1): 2007
 Америкин кедан толамхо: 2001

 Билгалдахарш 

 Хьажоргаш 

 Блог новостей о Калеро на zimbio.com


Категори:Колумбин футболисташ
Категори:Футболех ловзарех Колумбин гулйина командин ловзархой
Категори:Футболисташ 1992 шеран аьхкенан Олимпийн ловзаршкахь
Категори:Футболан кевнахой
Категори:ФК «Атлетико Насьональ» ловзархой
Категори:ФК «Депортиво Кали» ловзархой
Категори:ФК «Пачука» ловзархой
Категори:Футболех ловзарех Къилба америкин чемпионаш
Категори:Футболан кевнахой-бомбардираш